Document ID: /roh_data/filtered/fineweb-2-filterrobots_roh.jsonl.gz/46024

Chattà 20 ulteriuras baras en il Nepal
- Mesemna, 5.8.2015, 11:05
Passa trais mais suenter il grev terratrembel en il Nepal èn vegnidas chattadas 20 baras en ina regiun populara da viandar. Ina lavina da naiv e crappa aveva sutterrà l’entir vitg da Langtang.
Il mument dal terratrembel sa chattavan era blers turists ord l’exteriur en il vitg. Tenor in responsabel na sajan las baras anc betg identifitgadas. Pir ussa suenter che la naiv saja luada hajan ins chattà il morts.
Tenor indicaziuns uffizialas èn mortas bun 8’900 persunas tras il terratrembel la fin avrigl.
RR novitads 11.00